и следователно тази компания не отговаря на приложимите изисквания, предвидени в Регламент (ЕС) No 452/2014 на Комисията. В резултат на това на 16 юли 2015 г. ЕААБ отхвърли искането за разрешение за ТСО на Iraqi Airways поради посочените по-горе очевидни причини, свързани с безопасността.
 (44)
 На 28 септември 2015 г. Комисията изпрати до ICAA писмо, което послужи за начало на официални консултации с органите, отговарящи за регулаторния надзор на въздушните превозвачи, сертифицирани в Ирак, съгласно разпоредбите на член 3, параграф 2 от Регламент (ЕО) No 473/2006 на Комисията. В писмото си Комисията посочи, че започването на такива официални консултации се дължи на показателите за безопасност на Iraqi Airways по програмата SAFA, както и на отказа на EААБ в отговор на искането за разрешение за ТСО на Iraqi Airways.
 (45)
 На 27 октомври 2015 г. Комисията изпрати писмо до ICAA и до Iraqi Airways с цел да уведоми двете страни, че случаят с Iraqi Airways е бил включен в дневния ред на заседанието на Комитета за авиационна безопасност от 24—26 ноември 2015 г. и че както на ICAA, така и на Iraqi Airways ще бъде дадена възможността да бъдат изслушани от Комитета за авиационна безопасност, в съответствие с Регламент (ЕО) No 2111/2005.
 (46)
 На 3 ноември 2015 г. се проведе видеоконферентна връзка между Комисията, ЕААБ, държавите членки и представители на ICAA и Iraqi Airways. По време на тази видеоконферентна връзка ICAA представи обзор на своите функции, в т.ч. на основните принципи на дейностите си във връзка с надзора за безопасност. Друга информация, предоставена от ICAA, включваше преглед на надзора, прилаган от органите по отношение на Iraqi Airways, както и начина, по който ICAA проследява информацията, свързана с програмата SAFA. Презентацията на Iraqi Airways по време на тази видеоконферентна връзка включваше, наред с други елементи, само твърде общ преглед на информацията, свързана с нейната система за управление на безопасността и качеството, и на други свързани с безопасността процеси.
 (47)
 ICAA и Iraqi Airways бяха изслушани от Комитета за авиационна безопасност на 25 ноември 2015 г. Наред с другото ICAA докладва, че е отговорен за упражняване на общ надзор над седем притежатели на САО, включително Iraqi Airways. ICAA предостави и обобщение на действията, планирани с цел увеличаването на неговите възможности. ЕААБ предостави информация относно опасенията за безопасността, стоящи в основата на отказа ѝ в отговор на искането за разрешение за ТСО.
 (48)
 Iraqi Airways представи различни елементи, включително информация, относно своите анализ и последващи действия във връзка със SAFA. Презентацията не съдържаше достатъчно доказателства относно подробното функциониране на системата за управление на безопасността и качеството на Iraqi Airways. Информацията, предоставена от Iraqi Airways, по естество не беше достатъчна за пълното отстраняване на проблемите, свързани с безопасността, които стоят в основата на решението на ЕААБ да отхвърли искането за разрешение за ТСО на Iraqi Airways.
 (49)
 Поради това, и в съответствие с общите критерии, определени в приложението към Регламент (ЕО) No 2111/2005, бе преценено, че списъкът на Общността на въздушните превозвачи, които са предмет на оперативна забрана в границите на Съюза, следва да се